
VAŽNO – PRAVDANJE FONDOVA 1/2026, 2/2026 I 3/2026


Upute i rokovi za podnošenje programskog izvješća u 2026/2027. 



Ovim se napomenama pojašnjava način programskog pravdanja putem nove aplikacije ISA (Informacijski sustav Agencije) za razdoblje realizacije od 1. siječnja 2026. do 31. prosinca 2026.

Molimo sve obveznike pravdanja da pažljivo prouče smjernice i napomene u nastavku.

U naš ISA sustav, modul pravdanja, u ovoj fazi unosite samo podatke koji se odnose na program, tj. podatke o emisijama i tekstovima.

Opći i financijski podatci, popis suradnika i ostalo nevezano uz program, radi se kod završnog pravdanja (veljača 2027).

Programsko izvješće unutar ISA (podatci o emisijama i tekstovima) ispunjavaju se, za razliku od prethodnih godina, u jednom periodu, do 12. siječnja 2027. godine.


Svi obveznici pravdanja unose podatke u aplikaciju pravdanja putem weba, koja se nalazi na poveznici: https://emediji.aem.hr. Prijavom u NIAS možete pristupiti sustavu ISA.


NAKLADNICI RADIJA/TELEVIZIJE  za svaku emitiranu emisiju upisuju točno vrijeme početka te točno trajanje svake pojedine emisije – onako kako je bilo emitirano. Trajanje se računa od najavne do odjavne špice, ali bez reklamnih prekida ako bi ih bilo tijekom emisije.

PRUŽATELJI ELEKTRONIČKIH PUBLIKACIJA za svaki objavljeni tekst navode datum i vrijeme objave teksta, trajanje objave na naslovnici portala, poveznicu na tekst (linkovi), duljinu u karticama (samo cijeli broj – potrebno zaokružiti).

NEPROFITNI PROIZVOĐAČI AUDIOVIZUALNOG I RADIJSKOG PROGRAMA uz osnovne podatke o terminima emitiranja i trajanju, obvezno u opisu unose i podatak gdje je emisija emitirana - na kojem radijskom ili televizijskom kanalu, i to za svaku pojedinu emisiju.

OBVEZNICI, uz prethodno navedene podatke, unose i opis svake pojedine emisije/teksta. Za svaku emisiju/tekst, dovoljno je navesti koje su bile osnovne teme te tko su bili sugovornici (gosti). 
· Opis nije potrebno unositi za dnevne kratke informativne emisije vijesti.



PODSJETNICI


· Unose se isključivo termini premijernog emitiranja, a ne repriznog. Reprize nisu sufinancirane sredstvima Fonda te se reprizni termini ne mogu nalaziti u izvješću o pravdanju.

· Za svaki uneseni termin preuzimate odgovornost da je točan te da za njega imate sačuvanu snimku emisije. U izvješću pravdanja ne smiju se nalaziti termini za koje ne postoje i odgovarajuće snimke emisija.

· Obveza 'označavanja' emisija Fonda, koja se nalazi i u samom ugovoru,  primjenjuje se za sve emisije koje su proizvedene i emitirane nakon potpisivanja ugovora. Obično je to jedna rečenica na kraju R/TV emisije, koja može glasiti ovako: Ova emisija sufinancirana je sredstvima Fonda za poticanje raznovrsnosti i pluralizma elektroničkih medija.

· ZA ELEKTRONIČKE PUBLIKACIJE - obveza 'označavanja' tekstova porukom o sufinanciranju kroz Fond odnosi se samo na one tekstove koji doista jesu sufinancirani kroz prihvaćeni projekt, ali ne i na druge tekstove koji nisu dio projekta, odnosno nisu poticani Fondom.  Naime, kod nekih se pružatelja oznaka pojavljuje uvijek, pa je vidljiva i ispod onih sadržaja (tekstova) koji nemaju nikakve veze s Fondom. To treba izbjeći jer se čitatelje na taj način dovodi u zabludu da se cijeli portal, tj. svi sadržaji na njemu, potiču kroz Fond. 

Sukladno uvjetima natječaja, svi sadržaji (emisije/tekstovi) koje se pravdaju u 2026. godini, bez iznimke, moraju biti proizvedeni i emitirani/objavljeni u razdoblju od 1. siječnja 2026. do najkasnije 31. prosinca 2026. Produljenje roka nije moguće.

ODSTUPANJA U DINAMICI I PLANU
Normalno je da tijekom godine može doći do odstupanja od plana emitiranja, ali to su iznimke. Ako je kod neke dnevne ili tjedne emisije preskočen neki termin zbog nepredviđenih okolnosti, on se može naknadno nadoknaditi. Bitno je da toga ne bude često, tj. da se planirana dinamika ne narušava u značajnoj mjeri. Ako je emisija tjedna, onda je tjedna, a ako je mjesečna, onda je mjesečna. 
Ovo se jednako odnosi i na neprofitne proizvođače.
Naravno, ovo se ne odnosi na posebne projekte (npr. manifestacije) koji su točno vezani uz određene datume.
O izmjenama termina, odstupanjima od planova ili o poteškoćama o realizaciji  zbog bilo kojeg razloga, trebate nas obavijestiti mailom: info@aem.hr.

ZAVRŠNE NAPOMENE
Do 12. siječnja 2027. potrebno je ispuniti programsko izvješće za 2026., te je to rok samo za programski dio u PMU, ali ne i za financijsko pravdanje.
Financijsko pravdanje priprema se zajedno s ostalom dokumentacijom za podnošenje završnog pravdanja, za što je rok podnošenja, kao i uvijek, posljednji dan veljače, odnosno  28. veljače 2027. 
Upute za završno pravdanje objavit ćemo u prvom tjednu siječnja 2027. 
Pozivamo Vas da pratite buduće objave na našim internetskim stranicama.
Molimo sve obveznike pravdanja fondova da poštuju sve rokove.


Sve upite i nejasnoće slobodno šaljite mailom:
info@aem.hr ili alma.garibovic@aem.hr

Nastojat ćemo odgovoriti u što kraćem roku.

Zahvaljujemo.

